Ján Tánczos

Ján Tánczos er en slovakiskSkijumping.pl: Drużyna Czech – spora dawka sportu i zabawy (14. april 2004, besøkt 7. august 2012) tidligere skihopper og nåværende trener som konkurrerte for Tsjekkoslovakia og representerte Dukla Banská Bystrica.Vojenské športové centrum Dukla Banská Bystrica: História  (besøkt 7. august 2012)

Han deltok i den tysk-østerrikske hoppuka og verdenscupen i årene 1976-1983, og var to ganger blant de 20 beste sammenlagt i Hoppuka, med 15.-plass i 1976/77 og 19.-plass i 1978/79. Hans beste plassering i enkeltrenn i verdenscupen (som startet opp vinteren 1979/80) eller Hoppuka var 3.-plass i Vikersund 2. mars 1980. Beste sammenlagtplassering i verdenscupen var 45.-plass i 1979/80. I VM i Lahtis i 1978 ble han nummer 33 i storbakken og 41 i normalbakken (begge av 55 deltakere), og var på det tsjekkoslovakiske laget som ble nummer 5 av 10 lag i lagkonkurransen, som var prøvegren. Han var med i VM i skiflyging i Vikersund i 1977 og Planica i 1979, og ble nummer 19 begge gangene.

Ján Tánczos var trener for det tsjekkoslovakiske hopplandslaget fra 1989 til 1993, og deretter hovedtrener for Slovakias hopplandslag. Høsten 2002 ble han hovedtrener for det tsjekkiske landslaget,The Prague Post: Roundup (2. oktober 2002, besøkt 7. august 2012) og fra høsten 2004 hovedtrener for Tsjekkias juniorlandslag.Jan Tanczos trenerem czeskich juniorów! (10. september 2004, besøkt 7. august 2012) Han er (pr. 2012) leder for skihopping i det slovakiske skiforbundet,Slovenská lyžiarska asociácia: Committee (besøkt 7. august 2012) og var sesongen 2011/12 hovedtrener for hovedtrener for det slovakiske hopplandslaget.Slovenská lyžiarska asociácia: Zloženie reprezentačných družstiev sezóna 2011/2012  (besøkt 7. august 2012)

Ved parlamentsvalget i 1998 var Tánczos kandidat for partiet Strana priateľov vína («Vinvennpartiet»), nå Ľudová strana Naše Slovensko («Folkepartiet Vårt Slovakia»), men ble ikke valgt inn.Život Online: Športovcov uviedli do slovenskej politiky národniari a postkomunisti (24. mars 2010, besøkt 7. august 2012)

 Referanser 

 Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider

 Eksterne lenker 


Kategori:Tsjekkoslovakiske skihoppere
Kategori:Slovakiske skihoppere
Kategori:Skihopptrenere